**2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-814 „Kompetencijos LT“ projektų atrankos kriterijų derinimo lentelė**

|  |  |  |  |  |
| --- | --- | --- | --- | --- |
| **Juridinis arba fizinis asmuo** | **Siūloma kriterijaus formuluotė** | **Pastabos** | **ŪM pozicija** | **ŪM argumentai** |
| Lietuvos verslo konfederacija | Įmonių darbuotojų, kurie dalyvaus **ne trumpesniuose** **kaip ~~450~~120 val. trukmės** mokymuose, skirtuose sektorinių kompetencijų ugdymui, skaičius. | Pagal projekto finansavimo sąlygų aprašą šios priemonės tikslas – užtikrinti nuolatinį darbuotojų kvalifikacijos lygio palaikymą, jų profesinį mobilumą ir gebėjimą sparčiai persiorientuoti į kito ūkio sektoriaus veiklas, siekiant sudaryti galimybę įmonių darbuotojams gauti aukščiausios kokybės mokymus. 450 valandų trukmės mokymai yra labiau orientuoti į asmenų perkvalifikavimą, taip suteikiant jiems visai naujos srities kompetencijas. Žmogiškųjų išteklių kompetencijų palaikymo bei gebėjimo persiorientuoti į kito ūkio sektoriaus veiklas mokymo trukmė turėtų būti mažesnė (praktikoje numatoma iki 120 valandų).  Pagal projekto finansavimo sąlygų aprašo pateiktus prioritetinius kriterijus, prioritetas teikiamas mažoms ir labai mažoms įmonėms. Darbdavio galimybės išleisti vieną ar daugiau darbuotojų į 450 val. (3 mėnesius) trunkančius mokymus, mokant jam darbo užmokestį už mokymuose praleistą laiką, gali būti labai ribotos. Darbdavys gali neturėti pavaduojančio personalo, taip pat besimokantis darbuotojas gali per daug atitrūkti nuo darbo net jei mokymai vyksta kas kelias savaites. Atsiranda rizika, kad dėl sudėtingumo suderinti mokymus ir darbines atsakomybes darbuotojas gali išeiti iš darbo nebaigęs pradėtų mokymų.  Bendroji mokymų organizavimo patirtis rodo, kad nors ir darbuotojas dalyvauja mokymuose, jis nėra atleidžiamas nuo pagrindinių savo pareigybių atsakomybių, terminų ir darbų mokymu metu. Ilgai trunkantys mokymai ir besikaupiantys darbai gali sumažinti darbuotojų motyvaciją tęsti pradėtus mokymus.  Pagal aprašą, finansuojama suma yra ne didesnė kaip 1500 Eur/žmogui. Tokia finansavimo suma yra nepakankama kokybiškai suorganizuoti ir įgyvendinti 450 val. trunkančius mokymus ir apmokyti daugiau kaip 50 darbuotojų iš tam tikro ekonominės veiklos sektoriaus ir (arba) daugiau kaip 100 darbuotojų iš tam tikro profesijų sektoriaus. | Atsižvelgta | Atsižvelgiant į pastabas atsisakoma taikyti prioritetinį minimalios mokymų trukmės kriterijų priemonės 1 veiklai. Prioritetinis kriterijus bus taikomas tik priemonės 3 veiklai „mokymų, skirtų suteikti kompetencijų, reikalingų profesijoms, kurioms būtina aukšta profesinė kvalifikacija, ir kurių darbuotojų trūksta Lietuvos Respublikoje, rengimas įmonėse“, kurios vienas pagrindinių uždavinių yra sudaryti galimybę darbuotojams įgyti kompetencijų, reikalingų dirbti pagal profesijas, nurodytas Lietuvos Respublikos Vyriausybės 2017 m. vasario 8 d. nutarime Nr. 96 „Dėl Profesijų, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, sąrašo patvirtinimo“.  Prioritetiniai balai bus teikiami projektams, kuriuos įgyvendinant projekto dalyviai įgis informacinių ir ryšių technologijų sektoriaus profesijoms reikalingų kompetencijų ir kurių mokymai bus ne trumpesni nei 480 val. Įvertinus IRT sektoriaus trūkstamų profesijų darbuotojams paruošti reikalingą valandų skaičių, teikiame prioritetą tiems projektams, kurie įgyvendins mokymus, ne trumpesnius nei 480 val. Tokiu kriterijumi siekiame užtikrinti kokybišką trūkstamų profesijų darbuotojų paruošimą ir siekiamą rezultatą – įdarbinimą.  Siūlomas minimalios mokymų trukmės trumpinimas, ruošiant IRT sektoriaus trūkstamų profesijų darbuotojus, neužtikrintų, jog mokymuose, kuriuose dalyvaus darbuotojai, būtų parengti reikiamos kvalifikacijos specialistai.  Numatoma rengti naują priemonės projektų finansavimo sąlygų aprašą, todėl reikalavimai dėl didžiausios galimos skirti sumos vieno darbuotojo mokymams bus keičiami. |